Cantiques 7 BDS - Nnwom Mu Dwom 7 ASCB\nAo, ɔdehyeɛ babaa!\nWʼanantuo a wogyina so te sɛ abohemaa,\nodwumfoɔ nsa ano adwuma.\n2Wo funuma yɛ kuruwa a ɛnni nsa\na nsã pa wɔ mu ɛberɛ biara.\nWo sisi yɛ atokoɔ a wɔaboa ano\n3Wo nufu te sɛ aforoteɛ mma mmienu,\nadabɔ mma ntafoɔ.\nWʼaniwa aba te sɛ Hesbon ntadeɛ\na ɛwɔ Bat Rabim ɛpono nkyɛn.\n5Wo tiri si so sɛ Karmel Bepɔ.\nWo tirinwi te sɛ adehyetoma a wɔadi mu adwinneɛ;\nwo tirinwi tentene no dwomfa ɔhene.\n6Wo ho yɛ fɛ, Ao ɔdɔ,\nwo ho anikadeɛ ma wo ho yɛ ahomeka.\n7Wo siberɛ te sɛ abɛ dua,\nna wo nufu te sɛ aduaba siaka.\n8Mekaa sɛ, “Mɛforo abɛ dua no;\nna masɔ nʼaba mu.”\nWo nufu nyɛ sɛ bobe siaka,\nna wo homeɛ mu hwa nyɛ sɛ aprɛ.\n9Na wʼanomu hwa nyɛ sɛ bobesa papa.\nMa bobesa no nkɔ me dɔfoɔ hɔ tee,\nɛntene mfa nʼanofafa ne ne se no so brɛoo.\n10Meyɛ me dɔfoɔ dea,\nna nʼapɛdeɛ ne me.\n11Bra, me dɔfoɔ; ma yɛnkɔ nkuraase,\nma yɛnkɔda nkuraase anadwo baako.\n12Ma yɛnkɔ bobefuo mu ntɛm\nnkɔhwɛ sɛ bobe no agu nhyerɛnne,\nsɛ nhyerɛnne no apaapae,\nanaasɛ ateaa no ayɛ frɔmm.\n13Adasoa yi ne hwa,\nna akɔnnɔduane nyinaa bɛgu yɛn ɛpono ano,\nfoforɔ ne dada,\na mede asie ama woɔ, me dɔfoɔ.\nASCB : Nnwom Mu Dwom 7